|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEZENIČKO-DOBOJSKI KANTONGRAD ZAVIDOVIĆIBroj:02-04-603/24-AP-5Dana, 21.03.2024.godine |  |  |

 Na osnovu člana 12. Privremene Statutarne Odluke Grada Zavidovići („Službeni glasnik općine Zavidovići“, broj: 4/2022) i Odluke o izvršavanju Budžeta Grada Zavidovići za 2024.godinu („Službeni glasnik Grada Zavidovići“ broj : 13/23),Gradonačelnik Zavidovići raspisuje:

**JAVNI POZIV**

za dostavljanje prijedloga za izbor sportiste godine Grada Zavidovići za 2023.godinu

Grad Zavidovići organizuje manifestaciju **Izbora sportiste godine Grada Zavidovići za 2023. godinu.** Izbor najuspješnijih održat će se u aprilu 2024.godine.

Pozivamo Vas da pošaljete svoje prijedloge, sa obrazloženjima, za najuspješnije sportiste i sportske klubove/organizacije.

Kategorije u kojima se biraju najbolji sportisti, sportski kolektivi i sportski radnici za 2023. godinu su:

1. najuspješniji sportista,
2. najuspješnija sportistkinja,
3. najuspješniji junior
4. najuspješnija juniorka
5. najuspješnija muška sportska organizacija/klub
6. najuspješnija ženska sportska organizacija/klub
7. najuspješniji trener
8. najperspektivniji mladi sportista/sportska nada
9. najperspektivnija mlada sportistkinja/sportska nada
10. najuspješniji sportski radnik;
11. specijalna nagrada za životno djelo
12. specijalno priznanje za razvoj sporta u Zavidovićima
13. najbolji sportista za lica sa invaliditetima u Zavidovićima

**Napomena:** Kategorije koje su navedene možete predložiti klubove/pojedince iz bilo kog sportskog kolektiva sa područja grada Zavidovići.

Prijava treba obavezno sadržavati sljedeće dokumente:

1. Kraću biografiju nominovanog kandidata, kluba ili organizacije;
2. Dokaz iz Saveza za nastup u reprezentativnoj selekciji u 2023.godini;
3. Zapisnik sa takmičenja u pojedinačnim sportovima gdje je vidljivo da je učestvovalo minimalno 8 takmičara;
4. Konačna tabela za takmičarsku sezonu 2022./2023. ovjerena od strane kluba ili organizacije;

Aplikacioni obrasci za podnošenje prijedloga mogu se preuzeti sa WEB stranice Grada, a isti se nalaze u prilogu ovog poziva.

Prijave dostavljati u zatvorenoj koverti na adresu Grada Zavidovići, Ul. Mehmed-paše Sokolivića br 9 ,72220 Zavidovići sa naznakom za **''Organizacioni odbor za izbor sportiste godine Grada Zavidovići za 2023.godinu''.**

**Rok za dostavljanje prijedloga je osam ( 8 ) dana od dana objavljivanja.**

S poštovanjem,

 GRADONAČELNIK

 doc. dr. Hašim Mujanović

Dostavljeno:

1. WEB stranica Grada Zavidovići;
2. U spis.

Obradio:\_\_\_\_\_\_\_\_\_\_\_\_\_\_\_\_\_\_\_

 / Muamer Hrvić, prof. /

Kontrolisao:\_\_\_\_\_\_\_\_\_\_\_\_\_\_\_\_\_\_\_\_

 / Idriz Alihodžić, prof. /